Суддзям, сярод якіх і гімназісты, вельмі цяжка было вылучыць самых таленавітых акцёраў і неардынарную пастаноўку. Лепшым прызнаны спектакль “Казка аб Фарбаградзе”, які паставіла Алена Кушчынская. Вельмі спадабаўся гледачам спектакль сямікласнікаў “Лятучы карабель”. Дзеці-акцёры прызналіся, што ім вельмі падабаецца пераносіцца са звыклых шэрых будняў у нязведаны казачны свет. А гэта значыць: на сцэне гімназіі будуць ставіцца новыя спектаклі, таму абавязкова запаляцца яркія зоркі самага прыгожага ў свеце мастацтва.